Нідараскі сабор

Нідараскі сабор (нарв.: Nidarosdomen) — лютэранскі сабор у Нідарасе (Тронхейм), гістарычна найбольш значная царква Нарвегіі, месца каранацыі нарвежскіх манархаў. Узвядзенне сабора пачалося ў 1070 годзе на месцы пахавання Олафа Святога, які загінуў у бітве пры Стыкластадзіры (1030). Будаўніцтва было завершана прыблізна да 1300. Сабор неаднаразова гарэў, у выніку чаго некалькі разоў перабудоўваўся. Апошняя буйная рэстаўрацыя пачалася ў 1869 і афіцыйна завяршылася толькі ў 2001 годзе. Сабор выкананы ў гатычным і раманскім стылі. Яго заходні фасад дэкараваны фігурамі манархаў, святых і выявамі Хрыста, а інтэр’ер упрыгожваюць вітражы, устаноўленыя ў XX стагоддзі. У храме таксама знаходзяцца два органа і мошчы святога Эйстэйна Ерлендсана. Сёння сабор з’яўляецца папулярнай турыстычнай славутасцю Тронхейма: штогод яго наведваюць больш за 40 000 турыстаў з усяго свету. Зноскі Літаратура Danbolt, Gunnar (1997). Nidarosdomen, fra Kristkirke til nasjonalmonument. Oslo. ISBN 82-7694-024-2. Ekroll, Øystein (2006). «Arkeologi og myter. Hva skjedde omkring Nidarosdomen før år 1200?». I: Trondhjemske samlinger, s. 7-30. Trondheim. ISBN 82-997479-0-2. Ekroll, Øystein Stige, Morten Havran, Jiři (2000). Kirker i Norge, bind 1. Oslo. ISBN 82-91399-09-3. Fischer, Gerhard (1965). Domkirken i Trondheim, Kirkebyggeriet i middelalderen, bind 1-2. Oslo. Спасылкі На Вікісховішчы ёсць медыяфайлы па тэме Нідараскі сабор Афіцыйны сайт (англ.) (нарв.) Нідараскі сабор Архівавана 27 сакавіка 2013.